THANI ตั้งสำรองเพิ่ม กดกำไรปี 64 เหลือ 1.7 พันลบ. เคาะปันผล 0.17 บ. XD 2 มี.ค.นี้
THANI เปิดงบปี 64 กำไรเหลือ 1.7 พันลบ. ลดลง 8% จากปีก่อนมีกำไร 1.86 พันลบ. เหตุตั้งสำรองเพิ่ม พร้อมแจกปันผล 0.17 บ. XD 2 มี.ค.65 กำหนดจ่าย 27 เม.ย.65
17 ก.พ. 2565

บริษัท ราชธานีลิสซิ่ง จำกัด (มหาชน) หรือ THANI รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับภาพรวมผลประกอบการประจำปี 2564 บริษัทฯ มีกำไรสุทธิจำนวน 1,709.19 ล้านบาท ลดลง 8.12 % เมื่อเทียบกับงวดเดียวกันของปีก่อน มีกำไรสุทธิ 1,860.20 ล้านบาท เป็นผลจากมีรายได้รวมลดลง ในขณะที่ผลขาดทุนด้านเครดิตที่คาดว่าจะเกิดขึ้นสำหรับปี 2564 มีจำนวนรวมทั้งสิ้น 585.90  ล้านบาท เพิ่มขึ้นจากปีก่อนจำนวน 247.99 ล้านบาท หรือคิดเป็นร้อยละ 73.39 เป็นผลมาจากภาวะความเสี่ยงด้านเครดิตที่เพิ่มสูงขึ้น จากการชะลอตัวของเศรษฐกิจซึ่งได้รับ ผลกระทบจากการระบาดของโควิด-19
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.17 บาท โดยกำหนดขึ้นเครื่องหมาย XD วันที่ 2 มี.ค. 2565 และกำหนดจ่ายเงินปันผลในวันที่ 27 เม.ย.2565